《于岩石上眺东西两湖》
明代·皇甫冲

旭践山中蹊，午憩岩上石。
云移石欲堕，雨霁蹊犹湿。
倚策眺两湖，波光焕相袭。
东若既纡青，西蘅亦凝碧。
芙蓉落双镜，天影浮重璧。
不睹水分流，但觉洲如织。
樯乌有离声，矶鸥无并翼。
会兹物化情，感彼高深迹。
从适得所遣，何为苦拘迫。

作者简介：（1490—1558）明苏州府长洲人，字子浚。皇甫录长子。嘉靖七年举人。屡应会试不第。博览群籍，善骑射，好谈兵。有《己庚小志》、《几策》、《兵统》、《枕戈杂言》、《三峡山水记》、《子浚全集》。